নরওয়ের লঙ্গিয়ারবিয়েন নামক স্থানে প্রতি বছর ২০ এপ্রিল থেকে ২৩ আগস্ট পর্যন্ত এক ব্যতিক্রমী পরিস্থিতির সৃষ্টি হয়। কারণ এই সময়কালে এখানে সূর্য অস্ত যায় না। ফলে তখন এখানকার সময় বলা কঠিন হয়ে দাঁড়ায়। রাত না নামায় এই অঞ্চলের বাসিন্দারা তখন রাতের তারা দেখার সুয়োগ পায় না। লঙ্গারবিয়েন নরওয়ের সভালবারড দ্বীপে অবস্থিত। নরওয়ের উচ্চ অক্ষাংশের কারণে এখানকার দিনের আলোয় বিশাল মৌসুমি পরিবর্তন পরিলক্ষিত হয়। এখানে মে মাসের শেষদিক থেকে জুলাই মাসের শেষ দিক পর্যন্ত সূর্য কখনই সম্পূর্ণভাবে আর্কটিক সার্কেলের (উত্তর বা সুমেরুবৃত্ত) উত্তর এলাকায় দিগন্তের নিচে নামে না (এ কারণে নরওয়েকে মধ্যরাতের সূর্যের দেশ বলা হয়) এবং দেশের অবশিষ্ট অংশে দৈনিক ২০ ঘন্টা দিনের আলো থাকে। বিপরীতভাবে, নভেম্বরের শেষ ভাগ থেকে জানুয়ারির শেষ ভাগ পর্যন্ত সূর্য কখনই উত্তরে দিগন্তরেখার উপরে ওঠে না এবং সে কারণে দেশের অবশিষ্ট অংশে দিবালোকের সময় খুবই খাটো হয়।